|  |
| --- |
| **Budapest Főváros VII. kerület Erzsébetváros Önkormányzata**  **FIDESZ-KDNP frakció** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat parkolóhelyek fenntartására a 1073 Budapest, Akácfa utca 62. és a 1074 Budapest, Vörösmarty utca 14. szám alatti házi gyermekorvosi rendelők előtt

**Készítette:**

Benedek Zsolt

frakcióvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A 1073 Budapest, Akácfa utca 62. szám, valamint a 1074 Budapest, Vörösmarty utca 14. szám alatti házi gyermekorvosi rendelőkben évtizedek óta közfeladatot ellátó orvosok dolgoznak. A rendelőket működtető TAO Kft. hosszú ideje, több fórumon próbálta elérni, hogy a rendelők közvetlen közelében – a rendelés ideje alatt – egy-egy gépjármű részére fenntartott parkolóhely kerüljön kialakításra „Várakozni tilos 8.00–20.00 között, kivéve egészségügyi szolgálat” kiegészítő táblával.

Az érintett egészségügyi dolgozók Erzsébetváros teljes területén jogosultak ingyenes parkolásra, így a kérés nem jelent újabb kiváltságot, csupán azt a célt szolgálja, hogy orvosaik gyorsabban, biztonságosabban elérhessék a rendelőket – ami adott esetben életmentő is lehet.

A Budapest Közút Zrt. 2025 tavaszán jelezte, hogy a kérés szakmailag támogatható, és a táblák kihelyezését elvégzik, amennyiben az Önkormányzat hivatalosan támogatja a kezdeményezést.

Mindezek alapján javasoljuk, hogy Erzsébetváros Önkormányzata fejezze ki támogatását a két gyermekorvosi rendelő előtt történő parkolóhely-kijelölés iránti igény iránt.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének .../2025. (IV.16.) határozata a 1073 Budapest, Akácfa utca 62. és a 1074 Budapest, Vörösmarty utca 14. szám alatti gyermekorvosi rendelők előtti parkolóhelyek kijelölésének támogatásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. támogatja, hogy a 1073 Budapest, Akácfa utca 62. és a 1074 Budapest, Vörösmarty utca 14. szám alatti gyermekorvosi rendelők előtt egy-egy gépkocsi számára fenntartott „Várakozni tilos 8.00–20.00 között, kivéve egészségügyi szolgálat” táblával ellátott parkolóhely kerüljön kijelölésre;
2. felkéri a Polgármestert, hogy az Önkormányzat támogató szándékáról tájékoztassa a Budapest Közút Zrt.-t és tegyen meg minden szükséges lépést a kivitelezés mielőbbi megvalósítása érdekében.

**Felelős:** Niedermüller Péter polgármester

**Határidő:** 2025. május 31.

Budapest, 2025. április 3.

Benedek Zsolt dr. Kosztolányi Dénes dr. Molnár Dominik Ripka András

frakcióvezető képviselő képviselő képviselő