|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása” tárgyú bonyolítói szerződés módosításásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: Társaság) között *„Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása”* tárgyában 2024. július 09-én aláírt bonyolítói szerződés van érvényben (az előterjesztés 1. melléklete).

A bonyolítói szerződés végrehajtása során a kivitelezési munkák folyamatában több, előre nem ismert műszaki probléma merült fel (pl.: a tető tartószerkezeti megerősítése, részbeni cseréje, faanyagvédelme és a tető héjazat javítása, a fa nyílászárók - rendkívül rossz állapotuk miatt – az eredetileg tervezett felújítása helyett újragyártása, a homlokzat meglazult, sérült vakolat-felületeinek javítása) melyek kivitelezése a felújításhoz elengedhetetlenül szükséges.

Az említett műszaki problémák megoldása pótmunkák keretében történik, melyek többlet-idő igénye miatt a bonyolítói szerződés teljesítési határidejének módosítása válik szükségessé.

A bonyolítói szerződés módosításával a szerződés teljesítési határideje 2025. augusztus 31-re, elszámolási határideje 2025. október 31-re módosul, a szerződés tartalma egyebekben változatlan (a határozati javaslat 1. melléklete). A módosításokat a szerződés szövegében dőlt és vastag betűkkel jelezzük.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének 5. § (2) bekezdése alapján jogosult dönteni.

*„5.§ (2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

Kérem a Tisztelt Képviselő-testületet, hogy a *„Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása”* tárgyú - a határozati javaslat mellékletét képező - bonyolítói szerződés módosításához hozzájárulni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között hatályos *„Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása”* tárgyú bonyolítói szerződés 1. módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat mellékletét képező *„Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása”* tárgyú, bonyolítói szerződés 1. módosításához.
2. felkéri a Polgármestert és az EVIN Nonprofit Zrt. vezérigazgatóját a határozat *mellékletét* képező bonyolítói szerződésmódósítás aláírására.

**Felelős**: Niedermüller Péter polgármester

**Határidő**: 1. pont tekintetében 2025. április 16.

2. pont tekintetében 2025. április 30.

Budapest, 2025. április 4.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés melléklet:

Bonyolítói szerződés *„Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása”* tárgyában

Határozati javaslat melléklet:

Bonyolítói szerződés 1. módosítása\_*„Budapest, VII. kerület Klauzál tér 7. (hrsz: 34301) szám alatti 100% önkormányzati tulajdonú épület homlokzatának felújítása”* tárgyában