|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat a Nordic Sun Kulturális Alapítvány tevékenységével kapcsolatos kiállásról

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros sokszínű, befogadó kerület, amely tiszteletben tartja és ápolja az itt élő emberek kulturális örökségét, hagyományait. Különösen fontos Erzsébetváros számára az emlékezés és emlékeztetés a vészkorszak időszakára, amikor a budapesti zsidók tízezrei szenvedtek és haltak mártírhalált a kerületben felállított gettóban.

Mindannyiunk felelőssége, hogy azok az eszmék és gondolatok, amelyek a holokauszthoz is vezettek, soha ne verjenek itt újra gyökeret. Ezért tiltakozunk minden olyan intézmény vagy szervezet erzsébetvárosi működése ellen, amely visszaidézi a magyar nemzetnek ezt a tragédiáját.

Sajnálatos módon kerületünkben nyitott üzlethelyiséget a Nordic Sun Kulturális Alapítvány, melynek tevékenysége sérti az alapvető emberi jogokat, kirekesztő és rasszista eszméket terjeszt.

Kijelentjük, hogy Erzsébetvárosban nincs helye a kirekesztés és a gyűlöletkeltés egyetlen formájának sem.

Azt gondoljuk, hogy Erzsébetváros társadalmi és civil szervezeteinek, egyházi közösségeinek, kulturális és oktatási intézményeinek, közszereplőinek, díszpolgárainak és kitüntetettjeinek közösen kell fellépniük és tiltakozniuk minden hasonló törekvés ellen.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2025. (IV.16.) határozata a Nordic Sun Kulturális Alapítvány tevékenységével kapcsolatos kiállásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. felhatalmazza a Polgármestert, hogy egységes fellépésre hívja fel a kerületben működő egyházakat, civil szervezeteket és állampolgárokat a gyűlöletkeltő és alapvető emberi jogokat sértő szervezetek és tevékenységek ellen,
2. felkéri a polgármestert, hogy forduljon a bírósághoz és az ügyészséghez, hogy vizsgálják felül a Nordic Sun Kulturális Alapítvány működésének jogszerűségét.

**Felelős:** Niedermüller Péter polgármester

**Határidő:** az 1. pont tekintetében 2025. április 16.

a 2. pont tekintetében 2025. május 31.

Budapest, 2025. április 7.

**Niedermüller Péter**

**polgármester**