|  |
| --- |
| **Budapest Főváros VII. kerület Erzsébetváros Önkormányzata**  **Nagy Zoltán Erzsébetváros Fejlesztési és Beruházási Nonprofit Korlátolt Felelősségű Társaság Ügyvezető Igazgató** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat az Erzsébetváros Nonprofit Kft. 2024. évi beszámolójának elfogadására

**Készítette:**

Nagy Zoltán

Erzsébetváros Fejlesztési és Beruházási Nonprofit Korlátolt Felelősségű Társaság Ügyvezető Igazgató

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Kérem az Erzsébetváros Fejlesztési és Beruházási Nonprofit Kft. egyszerűsített éves beszámolója és annak kiegészítő melléklete (mérleg, eredmény kimutatás) szíves elfogadását a könyvvizsgálói jelentés alapján. A jelentés leírja, hogy az egyszerűsített éves beszámoló megbízható és valós képet ad a 2024. december 31-én fennálló vagyoni és pénzügyi helyzetről.

A társaság tavalyi tevékenysége során eleget tett az Önkormányzat által szabott feladatoknak. **Az** **eszközök és források egyező végösszege 642.161 ezer Ft, a jegyzett tőke 3.000 ezer Ft, az eredménytartalék 92.304 ezer Ft.**

**A Társaság üzemi tevékenysége eredményes volt, az adózott eredmény 16 771 ezer Ft.**

A számvitelről szóló 2000. évi C. törvény 4. § (1)-(3) bekezdése szerint *„a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles- magyar nyelven- készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

Az Erzsébetváros Nonprofit Kft. Felügyelőbizottsága a 2024. évi beszámolót, kiegészítő mellékletét és ezek független könyvvizsgálói jelentését megtárgyalta és azt a 2/2025. (03.31.) számú határozatával elfogadásra ajánlja az Alapító részére.

A beszámoló elfogadásáról a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15. § (2) bekezdésének f) pontja alapján a képviselő-testület jogosult dönteni.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2025. (IV.16.) határozata az Erzsébetváros Fejlesztési és Beruházási Nonprofit Korlátolt Felelősségű Társaság 2024. évi beszámolójának elfogadása tárgyában meghozandó döntésekről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló Erzsébetváros Fejlesztési és Beruházási Nonprofit Korlátolt Felelősségű Társaság (cégjegyzékszáma: 01-09-164125, székhelye: 1076 Budapest, Garay u. 5. I. em. 119., adószáma: 10740398-2-42, képviseli: Nagy Zoltán ügyvezető) 2024. évi üzleti évre vonatkozó, a jelen határozat mellékletét képező egyszerűsített éves beszámolóját és annak kiegészítő mellékletét a P and P Mérlegdoktor Könyvvizsgáló Kft. (1034 Budapest, Bécsi út 60., felelős könyvvizsgáló: Papp István) könyvvizsgálói jelentése alapján elfogadja.

Mérlegfőösszeg: 642.161.000,- Ft

Adózás előtti eredmény: 18.995.000,- Ft

Adózott eredmény: 16.771.000,- Ft

1. felkéri az Erzsébetváros Fejlesztési és Beruházási Nonprofit Korlátolt Felelősségű Társaság vezető tisztségviselőjét, hogy gondoskodjon a társaság 2024. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** 1. pont tekintetében 2025. április 16.

2. pont tekintebéen 2025. május 31.

Budapest, 2025. március 24.

Nagy Zoltán

ügyvezető

Előterjesztés mellékletei:

* Független könyvvizsgálói jelentés
* Felügyelőbizottság javaslata a beszámoló elfogadására

Határozati javaslat mellékete:

2024. évi egyszerűsített mérleg mellékleteivel együtt