|  |
| --- |
| **Budapest Főváros VII. kerület Erzsébetváros Önkormányzata**  **FIDESZ-KDNP frakció** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat Drogellenes Stratégia megalkotására

**Készítette:**

Benedek Zsolt

frakcióvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 2025. februárjában elfogadta Erzsébetváros 2025-2026-os évekre szóló drogstratégiáját. A Fidesz–KDNP frakció azonban már akkor világossá tette, hogy nem támogatja az előterjesztés elfogadását, mert az téves megállapításokon alapszik és a drogfogyasztás visszaszorítása - a zéró tolerancia - helyett inkább annak elősegítsét tűzte ki célul.

Erzsébetváros a főváros egyik leginkább érintett kerülete a drogproblémák tekintetében. Az utóbbi időszakban pedig a kerületben is megjelentek az új pszichoaktív szerek. Belső-Erzsébetváros mellett rengeteg panasz érkezik Középső- és Külső-Erzsébetvárosból is. A fogyasztás mellett ezeken a területeken is megjelent a drogterjesztés, amely ellen a rendősrség eredményes küzdelmet folytat.

A Kormány drogpolitikája világos: zéró tolerancia a kábítószerekkel szemben. Az önkormányzati stratégia nem mehet szembe ezzel az elvvel, nem támogathatja az ártalomcsökkentés gyakorlatát, amely normalizálja, sőt elősegíti a drogfogyasztást.

A Fidesz-KDNP frakció indítványozza, hogy a Képviselő-testület vonja vissza a jelenlegi drogstratégiát, és dolgozzon ki egy új, határozott fellépést tükröző drogellenes stratégiát, amely az alábbi alapelveken nyugszik:

* Zéró tolerancia elve
* Összhangban áll a Kormány drogellenes intézkedéseivel
* A kábítószer fogyasztás helyett annak visszaszorítására tesz javaslatot

Kérjük a Tisztelt Képviselő-testületet előterjesztésünk megtárgyalására és elfogadására!

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének .../2025. (IV.16.) határozata a Drogellenes Stratégia megalkotásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. visszavonja a 2025–2026-os időszakra vonatkozó, korábban elfogadott kerületi drogstratégiát.
2. felkéri a Polgármestert, hogy a Rendőrséggel szorosan együttműködve dolgozza ki az új Drogellenes Stratégiát, amely:

* a zéró tolerancia elvén alapul,
* összhangban áll a Kormány drogellenes politikájával.

1. felkéri a Polgármestert, hogy az új stratégiát terjessze elő a Képviselő-testület soron következő ülésére.

**Felelős:** Niedermüller Péter polgármester

**Határidő:** 2025. május 31.

Budapest, 2025. április 3.

Benedek Zsolt dr. Kosztolányi Dénes dr. Molnár Dominik Ripka András

frakcióvezető képviselő képviselő képviselő