|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület** **2025. április 16-i rendes ülésére**

|  |  |
| --- | --- |
| **Tárgy:** | Javaslat a Polgármesteri Hivatal szervezeti átalakítására, belső szervezeti tagozódás módosítására |

**Készítette:**

dr. Mészáros- Rajczi Andrea

aljegyző

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Az határozatok elfogadásához minősített szavazattöbbség szükséges.**

**Tisztelt Képviselő-testület!**

2024. novemberében Budapest Főváros VII. kerület Erzsébetvárosi Polgármesteri Hivatala (a továbbiakban: Polgármesteri Hivatal) felkérte az IFUA HORVÁTH&PARTNERS Vezetési és Informatikai Tanácsadó Kft.-t (a továbbiakban: IFUA), hogy készítse el a Polgármesteri Hivatal szervezeti átvilágítását és tegye meg javaslatait a szervezetfejlesztés tekintetében.

Az IFUA átfogó helyzetelemzést végzett, amely tartalmazza:

- a szervezeti struktúra vizsgálatát adatalapú és összehasonlító elemzésekkel kiegészítve

- a szervezeten belüli folyamatok és feladatellátás - adatokkal is alátámasztott – vizsgálatát.

A szervezetfejlesztés tekintetében javaslatokat fogalmaztak meg az alábbiak szerint:

* a Polgármesteri Hivatalon belüli szervezeti struktúrára és feladatellátásra vonatkozóan,
* a Polgármesteri Hivatal működési hatékonyságára vonatkozóan,
* a Polgármesteri Hivatalon belüli folyamatok, feladatok megvalósítására vonatkozó működésfejlesztési javaslatokra vonatkozóan.

Az IFUA szervezeti átalakítást javasolt a stratégiai és operatív irányítás fejlesztése, a szervezeti struktúra és működés optimalizálása, a folyamatfejlesztés, valamint a digitalizáció érdekében.

**Javasolt intézkedések**

1. **A stratégiai és az operatív irányítás szervezeti szintű szétválasztása** jelentősen növelheti a szervezet működésének hatékonyságát.
2. **Stratégiai irányító testület kialakítása** a stratégiai és döntéshozatali feladatok ellátására, amely a költségvetés ismeretében dönthet az éves stratégiai tervről, a feladatok koordinálása a Jegyző és a Kabinetvezető feladata.
3. **Köztes irányítási szint létrehozása** a döntéshozatali folyamatok és az együttműködés javítása érdekében.

A főosztályvezetői szint létrehozásával hatékonyabb lehet a Polgármesteri Hivatal irányítása és javítható az együttműködés. A főosztályvezetők átvennék az operatív vezetési feladatokat a Kabinettől és közvetlenül irányíthatnák a hozzájuk tartozó szervezeti egységek munkáját.

1. **Vezetői fórumok átalakítása** a strukturált operatív irányításhoz.

Háromszintű vezetői fórum létrehozása javasolt a stratégiai menedzsment megvalósítása és a belső információáramlás javítása érdekében:

1. Felsővezetői fórum a Polgármesterrel, az Alpolgármesterekkel, a Jegyzővel és a Kabinetvezetővel
2. Vezetői fórum 4 főosztályvezetővel
3. Kibővített vezetői fórum 13 osztályvezetővel

**Új szervezeti struktúra kialakítása**

Kabinet

Gazdasági Főosztály: Pénzügyi Osztály

Vagyonkezelési Osztály

Adóügyi Osztály

Humánszolgáltatói és Igazgatási Főosztály:

Szociális és Egészségügyi Osztály

Közművelődési és Oktatási Osztály

Anyakönyvi és Hagyatéki Osztály

Hatósági Osztály

Jogi és Ügyviteli Főosztály :

Jogi és Testületi Osztály

Személyügyi és Szervezési Osztály

Informatikai és Ügyviteli Osztály

Városfejlesztési- és Üzemeltetési Főosztály:

Beszerzési Osztály

Kerületfejlesztési és Főépítészi Osztály

Városüzemeltetési Osztály

**Szervezeti tagozódás**

A Polgármesteri Hivatal új szervezeti tagozódására vonatkozó javaslatot a II. határozati javaslat melléklete tartalmazza, mely 2025. július 1. napjától lépne hatályba.

**Létszám**

Budapest Főváros VII. Kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendelet alapján a Polgármesteri Hivatal engedélyezett létszáma 195 fő. Javasoljuk, hogy az engedélyezett létszámot a Képviselő-testület az átszervezést követően is 195 főben állapítsa meg.

Az átszervezést követően 2025. július 1. napjától a vonatkozó költségvetési előirányzaton elegendő fedezet állhat rendelkezésre.

**Munkarend és ügyfélfogadási rend**

Javasoljuk, hogy a Polgármesteri Hivatal munkarendje és ügyfélfogadási rendje a korábbiakban alkalmazott rend szerint működjön továbbra is, melyet a IV. határozati javaslat melléklete tartalmaz.

Magyarország helyi önkormányzatairól szóló 2011. évi CLXXXIX. törvény 67. § (1) bekezdés d) pontja alapján a jegyző javaslatára, a polgármester által benyújtott előterjesztés alapján a képviselő-testület határozatával dönt a hivatal belső szervezeti tagozódása, létszáma, munkarendje, ügyfélfogadási rendje meghatározásáról.

A jogalkotásról szóló 2010. évi CXXX. törvény 23. § (4) bekezdés j) pontja alapján a polgármester és a jegyző normatív utasításban szabályozhatja a vezetése, az irányítása vagy a felügyelete alá tartozó szervek szervezetét és működését, valamint tevékenységét.

Javasoljuk a Képviselő-testület 309/2022. (XII.07.) határozatával (előterjesztés 1. számú melléklete) elfogadott és többször módosított Polgármesteri Hivatal Szervezeti- és Működési Szabályzatának (előterjesztés 2. számú melléklete) hatályon kívül helyezését, valamint az V. határozati javaslatban foglaltak szerint normatív utasításként Polgármesteri-Jegyzői közös utasítás keretében kerüljön az szabályozásra.

Az Mötv. 50. § szerint minősített többség szükséges a 42. § 7. pontjában foglalt ügyek eldöntéséhez. A 42. § 7. pontja a képviselő-testület hatáskörébe tartozó intézmény (költségvetési szerv) átszervezési hatáskört érinti.

Kérem a Tisztelt Képviselő-testületet, hogy az előterjesztést megtárgyalni és a határozati javaslatokat elfogadni szíveskedjenek.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata Budapest Főváros VII. Kerület Erzsébetvárosi Polgármesteri Hivatal Szervezeti és Működési Szabályzatának hatályon kívül helyezéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy 2025. június 30. napjával hatályon kívül helyezi a Képviselő-testület 309/2022. (XII.07.) határozatával elfogadott és többször módosított Budapest Főváros VII. Kerület Erzsébetvárosi Polgármesteri Hivatal Szervezeti és Működési Szabályzatát.

**Felelős:** Niedermüller Péter polgármester

**Határidő:** 2025. június 30.

**II.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV. 16.) határozata Budapest Főváros VII. Kerület Erzsébetvárosi Polgármesteri Hivatal belső szervezeti tagozódásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy 2025. július 1. napjától Budapest Főváros VII. Kerület Erzsébetvárosi Polgármesteri Hivatal belső szervezeti tagozódását a határozat melléklete szerint állapítja meg, valamint felkéri a Polgármestert és a Jegyzőt a szervezeti átalakítás végrehajtására.

**Felelős:** Niedermüller Péter polgármester, Tóth János jegyző

**Határidő:** 2025. július 1.

**III.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata Budapest Főváros VII. Kerület Erzsébetvárosi Polgármesteri Hivatal létszámáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. Kerület Erzsébetvárosi Polgármesteri Hivatal létszámát 195 főben állapítja meg.

**Felelős:** Niedermüller Péter polgármester

**Határidő:** 2025. április 16.

**IV.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata Budapest Főváros VII. Kerület Erzsébetvárosi Polgármesteri Hivatal munkarendjéről és ügyfélfogadási rendjéről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2025. július 1. napjától Budapest Főváros VII. Kerület Erzsébetvárosi Polgármesteri Hivatal munkarendjét jelen határozat 1. melléklete szerint határozza meg.
2. 2025. július 1. napjától Budapest Főváros VII. Kerület Erzsébetvárosi Polgármesteri Hivatal ügyfélfogadási rendjét jelen határozat 2. melléklete szerint határozza meg.

**Felelős:** Niedermüller Péter polgármester

**Határidő:** 1. és 2. pont tekintetében 2025. július 1.

**V.**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata Budapest Főváros VII. Kerület Erzsébetvárosi Polgármesteri Hivatal Szervezeti és Működési Szabályzatáról**

Budapest Főváros VII. kerület Erzsébetváros Önkormányzatának Képviselő-testülete felkéri a Polgármestert és a Jegyzőt, hogy normatív utasítás keretében szabályozzák Budapest Főváros VII. Kerület Erzsébetvárosi Polgármesteri Hivatal szervezetét és tevékenységét, alkossák meg a költségvetési szerv új Szervezeti és Működési Szabályzatáról szóló polgármesteri-jegyzői közös utasítást.

**Felelős:** Niedermüller Péter polgármester

**Határidő:** 2025. június 30.

Budapest, 2025. március 27.

Niedermüller Péter

polgármester

Előterjesztés melléklete:

* 1. számú melléklet: Képviselő-testület 309/2022. (XII.07.) határozata
* 2. számú melléklet: Polgármesteri Hivatal egységes szerkezetű Szervezeti és Működési Szabályzata

Határozati javaslatok melléklete:

* II. határozati javaslat - Polgármesteri Hivatal belső szervezeti tagozódása
* IV. határozati javaslat 1. melléklete - Polgármesteri Hivatal munkarendje
* IV. határozati javaslat 2. melléklete - Polgármesteri Hivatal ügyfélfogadási rendje