|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

**Tárgy:**  Javaslat tulajdonosi döntésről az Erzsébetvárosi Piacüzemeltetési Nonprofit Kft. 2024. évre vonatkozó éves beszámolójának elfogadása tárgyában

**Készítette:**

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Tisztelt Képviselő-testület elé terjesztem az Erzsébetvárosi Piacüzemeltetési Nonprofit Kft. (székhely: 1072 Budapest, Akácfa u. 42-48.; cégjegyzékszám: 01-09-298784, adószám: 25962415-2-42, képviseli: Péderi Tamás ügyvezető) 2024. évi egyszerűsített éves beszámolóját és annak kiegészítő mellékletét a független könyvvizsgálói jelentés (**előterjesztés 1. melléklete**) és a Társaság felügyelő bizottsága véleménye alapján.

A könyvvizsgálói jelentés szerint az egyszerűsített éves beszámoló megbízható és valós képet ad a 2024. december 31-én fennálló vagyoni és pénzügyi helyzetről.

A beszámolót a Társaság felügyelő bizottsága 2025/1 (IV.02.) határozatával elfogadta (**előterjesztés 3. melléklete**).

A számvitelről szóló 2000. évi C. törvény alapján:

*„4. § (1) A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven - készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

Mellékelten csatolásra került a 2024. évi egyszerűsített éves beszámoló, annak mellékleteivel egyetemben (**határozati javaslat melléklete**).

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 15.§ (2) bek. f) pontja alapján a Képviselő-testület dönt a gazdasági társaságok számviteli törvény szerinti éves beszámolójának jóváhagyásáról.

Kérem a Tisztelt Képviselő-testületet, hogy az Erzsébetvárosi Piacüzemeltetési Nonprofit Kft. 2024. évi beszámolóját megtárgyalni és jóváhagyni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata** **Képviselő-testületének …./2025. (IV.16.) határozata az Önkormányzat 100%-os tulajdonában álló Erzsébetvárosi Piacüzemeltetési Nonprofit Kft. 2024. üzleti évre vonatkozó egyszerűsített éves beszámolója és annak kiegészítő mellékletének elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló Erzsébetvárosi Piacüzemeltetési Nonprofit Kft. (székhely: 1072 Budapest, Akácfa u. 42-48.; cégjegyzékszám: 01-09-298784, adószám: 25962415-2-42, képviseli: Péderi Tamás ügyvezető) 2024. üzleti évre vonatkozó, jelen határozat mellékletét képező egyszerűsített éves beszámolóját és annak kiegészítő mellékletét elfogadja az alábbiak szerint:

Mérlegfőösszeg: 187.734 eFt

Adózás előtti eredmény: 1 eFt

Adózott eredmény: 1 eFt

1. felkéri az Erzsébetvárosi Piacüzemeltetési Nonprofit Kft. vezető tisztségviselőjét, hogy gondoskodjon a Társaság 2024. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** 1. pont tekintetében: 2025. április 16.

2. pont tekintetében: 2025. május 31.

Budapest, 2025. március 27.

Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

Előterjesztés mellékletei:

- 1. melléklet: Könyvvizsgálói jelentés

- 2. melléklet: Teljességi nyilatkozat

- 3. melléklet: Felügyelőbizottsági jegyzőkönyv

Határozati javaslat melléklete: 2024. évi egyszerűsített éves beszámoló és mellékletei