|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2025. április 16 - ai**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Erzsébetvárosi Ingatlangazdálkodási Nonprofit Zrt. 2024. évi egyszerűsített beszámolójának elfogadása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Kérem a Képviselő-testület tagjait, hogya mellékletben lévő EVIN Erzsébetvárosi Ingatlangazdálkodási Nonprofit Zrt. (székhely: 1071 Budapest, Damjanich u. 12., cégjegyzékszám: 01-10-043258, adószám: 12194528-2-42) 2024. évi egyszerűsített éves beszámolóját (mérleg, eredménykimutatás) és annak kiegészítő mellékletét a független könyvvizsgálói jelentés (1. sz. melléklet) és a Társaság felügyelő bizottsága véleménye alapján fogadja el. A beszámolót a Társaság Felügyelő Bizottsága 1/2025.04.04. határozatával (2. sz. melléklet) egyhangú szavazattal elfogadta.

**Indokolás:**

A számvitelről szóló 2000. évi C. törvény 4. § (1)-(3) bekezdése szerint:

*„4. § (1) A gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, e törvényben meghatározott könyvvezetéssel alátámasztott beszámolót köteles - magyar nyelven- készíteni.*

*(2) Az (1) bekezdés szerinti beszámolónak megbízható és valós összképet kell adnia a gazdálkodó vagyonáról, annak összetételéről (eszközeiről és forrásairól), pénzügyi helyzetéről és tevékenysége eredményéről.*

*(3) A törvényben előírtakon túlmenő, további információkat kell a kiegészítő mellékletben megadni, amennyiben e törvény előírásainak alkalmazása, a számviteli alapelvek érvényesítése nem elegendő a megbízható és valós összképnek a mérlegben, az eredménykimutatásban történő bemutatásához.”*

Mellékelten becsatoljuk a 2024. évi egyszerűsített éves beszámolót annak kiegészítő mellékletével egyetemben.

A Képviselő-testület jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15. § (2) bekezdés f) alapján jogosult dönteni.

*„15. § (2) A Képviselő-testület dönt*

*f) a gazdasági társaságok számviteli törvény szerinti éves beszámolójának jóváhagyásáról.”*

Fentiekre tekintettel kérem a Tisztelt Képviselő-testületet az előterjesztés megtárgyalására és az alábbi határozat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2025. (IV.16.) határozata a 100%-ban önkormányzati tulajdonú EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság 2024. évi egyszerűsített éves beszámolójának elfogadása tárgyában**

Budapest Főváros VII. kerület Erzsébetváros Önkormányzat Képviselő-testülete úgy dönt, hogy

1. az Önkormányzat 100%-os tulajdonában álló EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (székhely: 1071 Budapest, Damjanich u. 12., cégjegyzékszám: 01-10-043258, adószám: 12194528-2-42) 2024. üzleti évre vonatkozó, jelen határozat mellékletét képező egyszerűsített éves beszámolóját és annak kiegészítő mellékletét 1.615.534 eFt mérleg főösszeggel és 97.996 eFt adózott eredménnyel (nyereséggel) elfogadja,
2. felkéri az EVIN Erzsébetvárosi Ingatlangazdálkodási Nonprofit Zrt. vezető tisztségviselőjét, hogy gondoskodjon a társaság 2024. évi beszámolójának közzétételéről és letétbe helyezéséről.

**Felelős:** Niedermüller Péter polgármester

**Határidő:** 1.pont tekintetében 2025. április 16.

2.pont tekintetében 2025. május 31.

Budapest, 2025. március 31.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Előterjesztés mellékletek:

1. melléklet EVIN független könyvvizsgálói jelentés
2. melléklet EVIN Felügyelő Bizottság határozata

Határozati javaslat melléklet:

EVIN 2024. évi egyszerűsített éves beszámoló és kiegészítő melléklet